**ФИЛОЛОГИЧЕСКИ ФАКУЛТЕТ**

В направлението езици, литература и култура във Филологическия факултет се извършва смяна на научната парадигма и осъзнаване на стратегическата роля на езиците, литературите и културите в движението към икономика, основана на знанието.

Чрез създадените езикови ресурси и програми и чрез внедряването им в практиката се разширява спектърът от институции, фирми, частни лица и студенти, които могат да бъдат потребители на електронни - мултимедийни и уеббазирани езикови курсове и речници. Паралелно с тях са издадени и нови теоретично и практически насочени граматики и речници. Те ориентират: в работата с документи на европейското законодателство (в ACQUIS са покрити 20 области на ЕС), при бизнес контакти, при осъществяване на гражданската и студентската мобилност в страните от ЕС, както и при запознаването с България, българския език и култура. От езиковата карта на Европа общо създадените продукти покриват контакта на българския език със следните езици: английски, френски, немски, испански, руски, чешки, фламандски, фински, унгарски, италиански, литовски, португалски, словашки, шведски и ирландски.

Виж например:

<http://www.vocaldevelopment.eu/vocaldev/vocal/gui/vocalframeset.htm>

<http://sourceforge.net/projects/onoma/>

<http://web.uni-plovdiv.bg/rousni/index_fr.htm>

[www.bgspeech.net](http://www.bgspeech.net)

Мултимедийният продукт „Български език за чужденци – едно виртуално пътуване из България” , създаден в партньорство с издателство Летера ЕООД и пет европейски университета е носител на Европейски езиков знак за качество – награда за иновативни проекти в областта на преподаването и изучаването на чужди езици. Продуктът се използва в партниращи университети в Англия, Франция, Германия, Белгия и Чешката република, но също е насочен към чужденци, които търсят работа в България, пътуват с бизнес цели, или заради културен туризъм.

Създадена е визия за трансбалкански културен коридор Гърция-България- Румъния по съвместен проект с областната администрация.

<http://www.pd.e-gov.bg/oblastta/files/projects/Rezume_proekt_komstrategia.pdf>

Създадени са контакти с Булуърк - агенция за подбор в страната на квалифициран персонал, отговарящ на изискванията и критериите на различни софтуерни и хардуерни компании, ИТ звена на водещи банкови и държавни институции, които се нуждаят от специалисти с добро владеене на чужди езици.

В издадените монографии върху българския език, литература и култура като цяло се изучава българската идентичност с поглед „отвътре” и „отвън”, на обществото се представя спецификата на културната идентичност на България и континуитетът на езикови, литературни и културни връзки между България, Балканите и Европа.